CELEX: 62007CJ0085
Language: bg
Date: 2007-12-18 00:00:00
Title: Решение на Съда (осми състав) от 18 декември 2007 г. # Комисия на Европейските общности срещу Италианска република. # Неизпълнение на задължения от държава-членка - Директива 2000/60/ЕО - Член 5, параграф 1 и член 15, параграф 2 - Действия на Общността в областта на политиката за водите - Район на речния басейн - Обобщен доклад и анализи - Съобщаване - Липса. # Дело C-85/07.

Решение на Съда (осми състав) от 18 декември 2007 г. — Комисия/Италия
      (Дело C‑85/07)
      „Неизпълнение на задължения от държава-членка — Директива 2000/60/ЕО — Член 5, параграф 1 и член 15, параграф 2 — Действия на Общността в областта на политиката за водите — Район на речния басейн — Обобщен доклад и анализи — Съобщаване — Липса“
      Иск за неизпълнение — Преценка на основателността от Съда —Положение, което следва да бъде взето предвид — Положение към момента на изтичане на срока, определен в мотивираното становище (член 226 ЕО) (вж. точка 13)
      Предмет 
      
         
               Неизпълнение на задължения от държава-членка — Нарушение на член 5, параграф 1 и на член 15, параграф 2 от Директива 2000/60/ЕО
                  на Европейския парламент и на Съвета от 23 октомври 2000 година за установяване на рамка за действията на Общността в областта
                  на политиката за водите (ОВ L 327, стр. 1; Специално издание на български език, 2007 г., глава 15, том 6, стр. 193) — Непредставяне
                  на обобщените доклади за анализите, изискуеми по член 5 по отношение на някои райони на речните басейни — Неизвършване на
                  анализите и прегледите по член 5, параграф 1 от Директивата.
               
            Диспозитив
      
         
                  1)
               
               
                  
               
               
                  	Що се отнася до пилотния район на речния басейн на Serchio и до част от районите на речните басейни на Източните Алпи, както
                     и на Северните, Централните и Южните Апенини, като не е представила обобщен доклад за анализите, изискуеми по член 5, параграф 1
                     от Директива 2000/60/ЕО на Европейския парламент и на Съвета от 23 октомври 2000 година за установяване на рамка за действията
                     на Общността в областта на политиката за водите, както е предвидено в член 15, параграф 2 от тази директива, и като не е извършила
                     анализите и прегледа по член 5, параграф 1 от нея, Италианската република не е изпълнила задълженията си по член 5, параграф 1
                     и по член 15, параграф 2 от посочената директива.
                  
               
            
         
                  2)
               
               
                  
               
               
                  	Осъжда Италианската република да заплати съдебните разноски.